armvectores/hy_wikipedia_2023 huggingface dataset:
Վոզնեսենսկի (գյուղ, Նուրիմանովսկի շրջան)

Անվան այլ կիրառումների համար տե՛ս՝ ՎոզնեսենսկիՎոզնեսենսկի (ռուս.՝ Вознесенский, բաշկիրերեն՝ Вознесенский), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոմինանտ սեպտակորդ

Դոմինանտ սեպտակորդն ակորդի տեսակ է։ Ակորդը երեք, չորս կամ ավելի երաժշտական հնչյուններն են, որոնք դասավորված են տերցիաներով։ Տերցիաներով դասավորված՝ 4 հնչյունից կազմված ակորդը կոչվում է սեպտակորդ։
Սեպտակորդներից ամենակարևորն ու ամենահաճախ օգտագործվողը դոմինանտ սեպտակորդն է։ Այն կարևոր դեր է խաղում դասական երաժշտության մեջ։ 
Դոմինանտ սեպտակորդն իր անունը ստացել է ներքևի և վերևի հնչյունների կազմած սեպտիմա ինտերվալի անունից։ Կրճատ նշանակումն է՝ D7։ 


== Կառուցումը ==
Դոմինանտ սեպտակորդը կառուցվում է մաժոր և հարմոնիկ մինոր (գամմայի 7-րդ աստիճանը բարձրացվում է կես տոնով) գամմաների 5-րդ աստիճանից։ Լուծվում է տոնիկական եռահնչյան մեջ՝ եռապատկված հիմնական տոնով։ Որպես օրինակ վերցնենք դո մաժոր գամման՝

Կառուցվում է մաժոր եռահնչյանը գումարելով փոքր տերցիա, կամ՝ մեծ տերցիա+փոքր տերցիա+փոքր տերցիա(մաժ35+փ3 կամ մ3+փ3+փ3)։ 


== Շրջվածքները ==

Ակորդը շրջվում է, երբ նրա մեջ մտնող հնչյուններից մեկը տեղափոխվում է մեկ օկտավա վերև։ Դոմինանտ սեպտակորդն ունի 3 շրջվածք՝ դոմինանտ կվինտսեքստակորդ, դոմինանտ տերցկվարտակորդ և դոմինանտ սեկունդակորդ։


=== Դոմինանտ կվինտսեքստակորդ ===
Դոմինանտ կվինտսեքստակորդը կառուցվում է, երբ D7-ի հիմնական(ներքևի) տոնը բարձրացվում է մեկ օկտավայով վերև, ներքևում մնում է տերցային տոնը։ Կառուցվում է մաժոր և հարմոնիկ մինոր գամմաների 7-րդ աստիճանից, փոքր տերցիա+փոքր տերցիա+մեծ սեկունդա (փ3+փ3+մ2) ինտերվալներից։ Լուծվում է տոնիկական եռահնչյան մեջ, կրկնապատկված հիմնական տոնով։


=== Դոմինանտ տերցկվարտակորդ ===
Դոմինանտ տերցկվարտակորդը կառուցվում է, երբ D7-ի հիմնական և տերցային տոները բարձրացվում են մեկ օկտավայով վերև, ներքևում մնում է կվինտային տոնը։ Կառուցվում է մաժոր և հարմոնիկ մինոր գամմաների 2-րդ աստիճանից, փոքր տերցիա+մեծ սեկունդա+մեծ տերցիա(փ3+մ2+մ3) ինտերվալներից։ Լուծվում է լրիվ տոնիկական եռահնչյան մեջ։


=== Դոմինանտ սեկունդակորդ ===
Դոմինանտ սեկունդակորդը կառուցվում է, երբ D7-ի հիմնական, տերցային և կվինտային տոները բարձրացվում են մեկ օկտավայով վերև։ Կառուցվում է մաժոր և հարմոնիկ մինոր գամմաների 5-րդ աստիճանից, մեծ սեկունդա+մեծ տերցիա+փոքր տերցիա (մ2+մ3+փ3) ինտերվալներից։ Լուծվում է տոնիկական սեպտակորդի մեջ՝ կրկնապատկված հիմնական տոնով։


== Դոմինանտ սեպտակորդի ակորդների աղյուսակ ==


== Աղբյուրներ ==
Benjamin, Horvit, and Nelson (2008). Techniques and Materials of Երաժշտություն, p. 46-47. ISBN 0-495-50054-2.
Գիտությունների ակադեմիայի բնակելի տուն

Գիտությունների ակադեմիայի բնակելի տուն Երևանում, ճարտարապետական հուշարձան, որ կառուցվել է 1939 թվականին ճարտարապետներ Սամվել Սաֆարյանի ու Մարկ Գրիգորյանի նախագծով ԽՍՀՄ գիտությունների ակադեմիայի հայկական մասնաճյուղի աշխատակիցների համար (1943 թվականին մասնաճյուղի հիման վրա կառուցվել է Հայկական ԽՍՀ գիտությունների ակադեմիան, ներկայում՝ Հայաստանի գիտությունների ազգային ակադեմիա)։  Քառահարկ շենքը տեղակայված է Երևանի գլխավոր՝ Մաշտոցի պողոտայում և ունի 9 համարը։ Հայաստանի Հանրապետության կառավարության՝ 2004 թվականի հոկտեմբերի 7-ի որոշմամբ շենքն ընդգրկվել է Հայաստանի Հանրապետության մշակութային ժառանգության հուշարձանների ցանկում։


== Հայտնի գիտնականներ, որ ապրել են տանը ==
Հովսեփ Օրբելի – արևելագետ, հնագետ, ԽՍՀՄ ԳԱ ակադեմիկոս, Հայկական ԽՍՀ ԳԱ առաջին նախագահ
Ստեփան Մալխասյանց – բանասեր, Հայկական ԽՍՀ ԳԱ իսկական անդամ
Հայկ Գյուլիքևխյան – գրականագետ, պրոֆեսոր
Սարգիս Վարդանյան – քիմիկոս, Հայկական ԽՍՀ ԳԱ ակադեմիկոս
Գևորգ Տեր-Ստեփանյան – ինժեներ-երկրաբան, ՀՀ ԳԱԱ ակադեմիկոս
Հրաչյա Բունիաթյան – կենսաքիմիկոս, Հայկական ԽՍՀ ԳԱ ակադեմիկոս
Աբգար Հովհաննիսյան – պատմաբան, Հայկական ԽՍՀ ԳԱ ակադեմիկոս
Նագուշ Հարությունյան – մեխանիկ, Հայկական ԽՍՀ ԳԱ ակադեմիկոս
Գագիկ Դավթյան – ագրոքիմիկոս, Հայկական ԽՍՀ ԳԱ ակադեմիկոս
Սուրեն Պողոսյան – կենսաբան, սելեկցիոներ, Գյուղատնտեսական գիտությունների Լենինի անվան համամիութենական ակադեմիայի թղթակից անդամ
Վաղարշ Ազատյան – քիմիկոս, ԽՍՀՄ ԳԱ հայկական մասնաճյուղի փոխնախագահ


== Հուշատախտակներ տան պատերին ==

		
		
		
		
		
		
		
		
		


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Марк Григорян (2016-11-20)։ «Передача «Незнакомый Ереван»»։ armlook.com։ Վերցված է 2017-06-02  (չաշխատող հղում)
Ավիսպեա

Ավիսպեա (էստ․՝ Avispea), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 98 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոգրիգորովկա (գյուղ, Թելմանովսկի շրջան)

Անվան այլ կիրառումների համար տե՛ս՝ ՆովոգրիգորովկաՆովոգրիգորովկա (ուկրաիներեն՝ Новогригорівка), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Նովոգրիգորովկա գյուղում բնակվում էր 113 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քոդալո

Քոդալո  (վրաց.՝ ქოდალო), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Գուրջաանից հեռու է 37 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 346 մարդ, մեծամասնությունը՝ վրացիներ 100%։


== Ծանոթագրություններ ==
Նովոսելիցյա (գյուղ, Բոբրովիցայի շրջան)

Նովոսելիցյա (ուկրաիներեն՝ Новоселиця), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Նովոսելիցյա գյուղում բնակվում էր 0 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ոսկե խնձորներով ծառը

Ոսկե խնձորներով ծառը, «Քրիսթմս Ֆիլմս» ստուդիայի կողմից 1999 թվականին ստեղծված տիկնիկային մուլտֆիլմ, որի պատվիրատուն Բրիտանական BBC հեռուստաընկերության չորրորդ ալիքն է։ Ռեժիսոր Նատալյա Դաբիժը մուլտֆիլմը ստեղծել է հոլանդական հեքիաթների մոտիվներով՝ «Աշխարհի ծողովուրդների հեքիաթները» նախագծի շրջանակներում։


== Սյուժե ==
Հոլանդիայում շատ հողմաղացներ կան։ Դրանցից մեկի կողքին կար մի տուն, որտեղ ապրում էին հողմաղացպանը և նրա աղջիկը՝ Մարիկան։ Աղջիկը հիանալի ասեղնագործում էր և միաժամանակ այնքան դյութիչ երգում, որ նույնիսկ քամին էր լսում։ Ծեր հողմաղացպանը հիվանդանում է և աղջկան պատվիրում կանչել հարևաններին։ Երբ հյուրերը գալիս են, հողմաղացպանը սկսում է պատմել․ «Երբ ես խնամախոսում էի Մարիկայի մորը, նրա հայրն ինձ և եղբայրներիս պատմեց լճի մյուս կողմում գտնվող կղզու մասին, որտեղ աճում է ոսկե խնձորներով ծառ։ Եվ ես, որպես իմ սիրո ապացույց, ոսկե խնձոր ձեռք բերեցի Մարիկայի մոր համար։ Թանկագի՛ն հարևաններ, ես ձեզ կանչել եմ այստեղ, որովհետև զգում եմ, որ իմ վերջը մոտ է։ Հիմա իմ հերթն է հասել իմ աղջկան տալ ձեզանից նրան, ով որպես սիրո ապացույց կբերի ոսկե խնձորը»։ Կարնելուիսը, դես ու դեն հրելով մյուսներին, առաջինն է վերցնում նավակը և հեռանում ափից։ Մարիկան քամուն աղաչում է․ «Մի՛ թույլ տուր նրան գտնել ոսկե խնձորը»։ Փչում է մրրիկը և նավակը հետ նետում ափ։ Նավակը ջարդվում է, Կարնելիուսը վնասում է ձեռքը։ Ամբողջ գիշեր Յանը լաստանավ է շինում, երբ առավոտյան այն ափ է իջեցնում, Դիկը շեղում է նրա ուշադրությունը և գողանում լաստանավը։ Մարիկան բղավում է․ «Յան, նա գողացավ քո լաստանավը»։ Քամին հանդարտվում է, իսկ հետո սկսվում է մրրիկ և լաստանավը նետում դեպի ափ, Դիկը վնասում է ոտքը։ Յանը ասում է Մարիկային․  «Այլևս ոչնչից չի կարելի լաստանավ շինել»։ Առավոտյան Յանը տեսնում է, որ ջուրը ծածկվել է սառույցով։ Յանն ուրախանում է, հագնում չմուշկները և, երգելով իր սիրո մասին, սառույցի վրայով սլանում ոսկե խնձորի հետևից, իսկ քամին հրում էր նրան մեջքից։ Երբ Յանը վերադառնում է խնձորով, Կարնելիուսը և Դիկը փորձում են նրանից խլել այն, բայց քամին նրանց վայր է գցում։ Մարիկան ստանում է խնձորը, իսկ նրա հայրը ասում է․ «Հիմա դուք կարող եք ամուսնանալ»։


== Փառատոններ և մրցանականեր ==
2000 թվականին  Տարուսում 5-րդ ռուսական անիմացիոն ֆիլմերի բաց փառատոնին «Ոսկե խնձորներով ծառը» և «Եղեգնյա գլխարկ» ֆիլմերի վրա աշխատող անիմատորների խումբը ստացել է ժյուրիի մրցանակը։ Վարկանիշով չորրորդ տեղն է
2000 թվականին  լավագույն անիմացիոն ֆիլմ անվանակարգում արժանացել է «Նիկա» մրցանակի
2001 թվականին «Ոսկե խնձորներով ծառը» ֆիլմը (Նատալյա Դաբիժա)  «Տիկնիկային անիմացիոն բարձր մակարդակի համար»  «Կրոկ» միջազգայի անիմացիոն ֆիլմերի փառատոնին ստացել է դիպլոմ։


== Տեսահոլովակ ==
«Կախարդական վրձին» մուլտֆիլմերի հավաքածուի առաջին թողարկմամբ մուլտֆիլմը թողարկվել է DVD սկավառակով։


== Ծանոթագրություններ ==


== Արտաքին հղումներ ==
«Дерево с золотыми яблоками» մուլտֆիլմը «Անիմատոր.ռու» կայքում
«Дерево с золотыми яблоками» «Հայրենական կինոյի հանրագիտարան» կայքում
The Tree with the Golden Apples(անգլ.) ֆիլմը Internet Movie Database կայքում
Наталья Дабижа — Энциклопедия отечественного кино
Կալտաշ

Կալտաշ  (ռուս.՝ Большой Калташ), գետ Ռուսաստանում, հոսում է Կեմերովոյի մարզում։ Գետի երկարությունը 14 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շուբերտը կլավիրի մոտ

Շուբերտը կլավիրի մոտ (գերմ.՝ Schubert am Klavier), ավստրիացի նկարիչ Գուստավ Կլիմտի նկարը, որը պատկերվել է 1899 թվականին։ Կտավը նկարվել է նկարչի սեփական ոճի կայացման շրջանում, որը որոշակիորեն սահմանազատվում էր հին ավանդույթներից, և պատկերում է Կլիմտի` բելգիացի սիմվոլիստ Ֆերնան Կնոպֆի ստեղծագործության հանդեպ հետաքրքրվածությունը։   
Նկարը պատկերվել է 1895 թվականին, մեկենաս Նիկոլաոս Դումբասի պատվերով, որպես նրա վիեննական պալատի երաժշտական սալոնի դեսյուդեպորտ։ Կլիմտի` ոճի փոփոխության առթիվ «Ջահ» երգիծական ամսագրի հիմնադիր, սուր լեզու ունեցող Կարլ Կրաուսը գրել է. «Դումբան Կլիմտին երաժշտական ձևավորում է պատվիրել, երբ վերջինս դեռ աշխատում էր Լաուֆբերգերի դպրոցի բարի ոճով և առավելագույնը, որ թույլ էր տալիս իրեն, մակարտյան մի քանի տարօրինակություններն էին։ Իսկ այդ ժամանակ արդեն նկարչի մոտ կոճակ էր հայտնվել»։ Նկարը ցուցադրվել է Վիեննական սեցեսսիոնիզմում, 1899 թվականին։ Կլիմտը, որ սիրահարված էր երիտասարդ Ալմա Մալեր-Վերֆելին, անձամբ է ցուցահանդեսում նրան տարել այս նկարի մոտ, որն ակնհայտորեն շատ բան էր նշանակում հենց իր համար։ Իր օրագրում Ալման «Շուբերտը կլավիրի մոտ» նկարն անվանել է «սեցեսսիոնի անվիճելիորեն լավագույն նկարը»։ Նկարի ձախ հատվածում դիմահայաց պատկերված է Կլիմտի բնորդուհին և նրա երկու երեխաների ապագա մայրը` Միցցի Ցիմմերմանը։ Կլիմտի բնորդուհիների կանացի զգեստները տրամադրում էր նրա մտերիմ ընկերուհին` Սերենա Լեդերերը։ Ավելի ուշ «Շուբերտը կլավիրի մոտ» նկարը հայտնվել է Ավգուստ Լեդերերի հավաքածուի մեջ, որը բռնագրավվել է Երրորդ ռեյխի կողմից։ Երկրորդ համաշխարհային պատերազմի ժամանակ նկարը պահվել է Ստորին Ավստրիայում, Վուլեսդորֆի մոտ գտնվող Իմմենդորֆի ամրոցում և Կլիմտի մի շարք այլ ստեղծագործությունների և գեղարվեստական այլ արժեքների հետ ոչնչացվել է հրդեհի ժամանակ, որը կազմակերպվել էր պալատում, 1945 թվականին, ՍՍ-ական նահանջող զորքերի կողմից։


== Ծանոթագրություններ ==


== Գրականություն ==
Tobias G. Natter Gustav Klimt. Zeichnungen und Gemälde. — Köln: Taschen, 2019. — 663 S. — ISBN 978-3-8365-6287-4
Barbara Sternthal Diesen Kuss der ganzen Welt. — Wien: Styria Verlag, 2005. — 238 S. — ISBN 978-3222131653
Բալլուկայա (լեռ)

Բալլուկայա, լեռ Հայկական լեռնաշխարհում, Վայոց ձորի լեռնաշխարհում, Արենի գյուղից 13 կմ հյուսիս-արևելք, բարձրությունը մոտ 1800 մ։


== Ծանոթագրություններ ==
Վատինի

Վատինի (ֆր.՝ Watigny), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Իրսոն կանտոնայի կազմի մեջ։ Կոմունայի շրջանը՝ Վերվեն ։
INSEE կոդը՝ 02831.


== Բնակչություն ==
2010 թվականին բնակչությունը կազմել է 369 մարդ։


== Տնտեսություն ==
2010 թվականի տվյալներով 241 աշխատունակ տարիքի մարդկանցից (15-64 տարեկան) 163 -ը տնտեսապես ակտիվ էին, 78 -ը անգործունակ (Ակտիվության ցուցանիշը — 67,6 %, 1999 թվականին եղել է՝ 66,5 %)։ 163 աշխատունակ բնակիչներից 148 -ը աշխատում էին (88 տղամարդ և 60 կին), անաշխատանք էին 15-ը (8 տղամարդ և 7 կին)։ 78 անգործունակ մարդկանցից 20-ը ուսաանողներ են և աշակերտներ, 31-ը թոշակառու, մնացած 27-ը անգործունակ են ուրիշ պատճառով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վատինյի (ֆր.)
Պահպանում (ճարտարապետական)

Պահպանումը ճարտարապետական բառ է, որը հիմնականում վերաբերվում է շատ կարևոր կառույցները պահպանելուն, ինչպես բացատրվել է Բուրրա Հրովարտակով։ Պատմական վերապահպանությունը մասնագիտական այն աշխատանքն է, որը աշխատում է պահպանել հնության կարողությունը։ Վերապահպանության իմաստը արմատավորվում է մշակույթի և սոցիալական ընթացքը, որը ընթանում է՝ ինչպիսի ճշտությամբ պետք է արտահայտվի պատմական կառույցներում։


== Տես նաև ==
Վերականգնում (ճարտարապետական)
Վերակառուցում (ճարտարապետական)
Մեծ արձակուրդներ

«Մեծ արձակուրդներ», ֆրանս-իտալական կինոկատակերգություն, նկարահանված 1967 թվականին։ Ռեժիսորը Ժան Ժիրոն է, գլխավոր դերերում Լուի դը Ֆյունեսը և Ֆերդի Մայնն են։ Ֆրանսիայում «Ոսկե տոմս» (1967) մրցանակ է ստացել հեռուստադիտողների համակրանքի համար։
Ֆիլմի ռեյտինգը IMDb կայքում՝ 6,5/10 
Ֆիլմի ռեյտինգը КиноПоиск.ru կայքում՝ 8/10


== Սյուժե ==
Մսյո Բոսկյեն (Լուի դը Ֆյունես) հեղինակավոր մասնավոր գիշերօթիկ դպրոցի տնօրեն է։ Նա իրեն անպատված է զգում՝ իմանալով, որ իր մեծ որդի Ֆիլիպը ձախողել է անգլերեն լեզվի քննությունը։
Բոսյեն որոշում է ամառային արձակուրդների ժամանակ տղային ուղարկել Մեծ Բրիտանիա, որպեսզի անգլիական ընտանիքում նա բարելավվի իր անգլերենը։ Նրա բացակայության ժամանակ Բոսյեի ընտանիքում բնակություն հաստատեց անգլիացի աշակերտուհի Շիռլի Մակ Ֆարելը, ով իր հերթին պետք է կատարելագործի ֆրանսերենը։
Սակայն Ֆիլիպը ցանկություն չունի ինչ-որ տեղ գնալու, քանի որ նա իր ընկերների հետ նախաձեռնել է ճանապարհորդություն զբոսանավով, որի մասին նա վաղուց էր երազում։ Նա իր փոխարեն Անգլիա է ուղարկում իր դպրոցական ընկեր Միշոնեին։ Հայտնվելով այնտեղ՝ Միշոնեն շուտով հիվանդանում է անսովոր անգլիական ուտեստներից։ Մսյո Բոսյեն գնում է իր իբր որդուն տեսակցության, և, իհարկե, սուտը այստեղ բացահայտվում է։ Իսկ այդ ժամանակ նրա իրական որդին և իր հյուրը՝ անգլիացի Շիռլին միասին ուրախ ժամանակ են անցկացնում զբոսանավի վրա։ Բոսյեն գնում է նրանց փնտրելու, իսկ պարոն Մակ Ֆարելը (Ֆերդի Մայն) գնում է Բոսյեների տուն, որպեսզի տեսնի իր դստերը։


== Դերերում ==
Լուի դը Ֆյունես (|Louis de Funès) - Շառլ Բոսկյե, մասնավոր գիմնազիայի տնօրեն
Կլոդ Ժանսակ (Claude Gensac) - Իզաբել Բոսկյե, Շառլի կինը
Ֆերդի Մեյն (Ferdy Mayne) - Մակ Ֆարել, անգլիացի, վիսկի արտադրող
Օլիվյե դը Ֆյունես (Olivier de Funès) - Ժերար Բոսկյե, Շառլ Բոսկյեի կրտսեր որդին
Մարտինա Կելլի (Martine Kelly) - Շիռլի Մակ Ֆարել, Մակ Ֆարելի դուստրը
Ֆրանսուա Լեչա (François Leccia) - Ֆիլիպ Բոսկյե, сտնօրենի ավագ որդին
Մորիս Ռիշ (Maurice Risch) - Ստեֆան Միշոնե, Ֆիլիպի ընկիերը, ով գնաց Լոնդոն
Մարիո Դավիդ (Mario David) - վարորդ
Ժակ Դինամ (Jacques Dynam) - ածուխ բերողը
Գի Գրոսսո - Շաստենե, ուսուցիչ
Գի Դելորմ (Guy Delorme) - նավաստի բիստրոյում
Դոմինիկ Զարդի (Dominique Zardi)


== Հետաքրքիր փաստեր ==
Ֆիլմի առաջին բազմաձայն թարգմանության մեջ «Օստանկինո» ստուդիայում Լուի դը Ֆյունեսին ձայնավորել է Արտյոմ Կարապետյանը։


== Արտաքին հղումներ ==
Մեծ արձակուրդներ(անգլ.) ֆիլմը Internet Movie Database կայքում
Տեղեկություն և նկարներ web-yan.com կայքում Archived 2009-03-19 at the Wayback Machine.
Հավելյալ նկարներ Archived 2008-05-08 at the Wayback Machine.
Աղբաշիյուրդ

Աղբաշիյուրդ, լեռնագագաթ Փոքր Կովկաս լեռնահամակարգում, Մեղրու լեռնաշղթայի արևելյան հատվածում։


== Ծանոթագրություններ ==
Պեդրո Պաուլո Տելես

Պեդրո Պաուլո Տելես Մարսելինո (պորտ.՝ Pedro Paulo Teles Marcelino, օգոստոսի 15, 1945(1945-08-15), Pedro Leopoldo, Մինաս Ժերաիս, Բրազիլիա - փետրվարի 14, 2008(2008-02-14), Բելու Օրիզոնտի, Բրազիլիա), բրազիլացի ֆուտբոլիստ, աջ կիսապաշտպան։ «Կրուզեյրո»-ի լեգենդներից մեկը։


== Կենսագրություն ==
Պեդրո Պաուլո Տելես Մարսելինոն ծնվել է 1945 թվականի օգոստոսի 15-ին Միլաս-Ժերայս նահանգի Պեդրու-Լեոպոլդու քաղաքում։
Պեդրո Պաուլոն իր կարիերան սկսել է «Սոսիալ Օլիմպիկո Ֆերովյարիո» (պորտ.՝ Social Olímpico Ferroviário) սիրողական ակումբում։
1963 թվականին Պեդրո Պաուլոն տեղափոխվել է «Կրուզեյրո» ակումբի երիտասարդական կազմ։ 1964 թվականի հունիսի 18-ին Պեդրո Պաուլոն նշել է իր նորամուտը մեծերի թիմի կազմում։ Երկու տարի անց «Կրուզեյրո»-ն հաղթել է Բրազիլիայի առաջնությունում՝ ընդհատելով «Սանթոս»-ի 5-ամյա հեգեմոնիան, իսկ դրանից բացի 7 անգամ դարձել է Մինաս-Ժերայս նահանգի չեմպիոն։
1972 թվականի մայիսի 21-ին «Ատլետիկո Մինեյրո»-ի հետ դերբիում Պեդրո Պաուլոն ծանր վնասվածք է ստացել, որից հետո բուժվել է 4 ամիս։ 1973 թվականին Պեդրո Պաուլոյի փոխարեն «Կրուզեյրո» է տեղափոխվել աջ կիսապաշտպան Նելինոն։ 1974 թվականի փետրվարին Պեդրո Պաուլոն դուրս է եկել թիմի կազմից։ Նա «Կրուզեյո»-ի կազմում անցկացել է 405 հանդիպում, խփել է 4 գոլ։
«Կրուզեյո»-ից հեռանալուց հետո Պեդրո Պաուլոն հանդես է եկել «Ատետիկո Պարանաենսե», «Պայսանդու», «Ունիաո Բանդեյրանտես», «Էմելեկ», «Վիտորիա» և «Սանտա-Կրուզ» ակումբներում։
1968 թվականի օգոստոսի 11-ին Պեդրո Պաուլոն նշել է նորամուտը Բրազիլիայի հավաքականի կազմում՝ մասնակցելով Արգենտինայի հավաքականի դեմ ընկերական խաղին, որտեղ բրազիլացիները հաղթել են 3։2 հաշվով։ Որից հետո Պեդրո Պաուլոն էլ չի խաղացել հավաքականում։
Ֆուտբոլիստի կարիերայի ավարտից հետո Պեդրո Պաուլոն 1984-1989 թվականներին աշխատել է երիտասարդական թիմի մարզիչ Սետի-դի-Սետեմբրու քաղաքում։ 
2007 թվականի դեկտեմբերի 25-ին Պեդրո Պաուլոն հոսպիտալացվել է Բելու Օրիզոնտի քաղաքի Ժոաո XXIII  հիվանդանոցում, որտեղ էլ 2 ամիս անց մահացել է։ Նա թաղվել է «Սեմիթերիու դե Սաուդադ» գերեզմանատանը։


== Մրցանակներ ==
Մինաս-Ժերայս նահանգի չեմպիոն (1965, 1966, 1967, 1968, 1969, 1972, 1973)
Բրազիլիայի չեմպիոն (1966)
Մինաս-Ժերայս գավաթի դափնեկիր (1973)


== Ծանոթագրություններ ==


== Արտաքին հղումներ ==
Morre Pedro Paulo, um dos herуіs de 1966
Մացիռաննա

Մացիռաննա (էստ․՝ Matsiranna), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նալչիկ

Նալչիկ (ռուս.՝ Нальчик), քաղաք Ռուսաստանի Դաշնությունում, Կաբարդա-Բալկարական Հանրապետության մայրաքաղաքն է և Նալչիկի քաղաքային օկրուգի վարչական կենտրոնը։ Բնակչությունը՝ 264 835 մարդ (2013), տարածքը՝ 67կմ²։ Քաղաքը գտնվում է Նալչիկ գետի վրա, որից էլ ստացել է իր անվանումը։
Հիմնադրվել է 1724 թվականին։


== Ազգային կազմ ==
Նալչիկի բնակչության ազգային կազմը 2010 թ.-ի տվյալներով
կաբարդացիներ — 118 300 (49,5 %),
ռուսներ — 69 106 (28,9 %),
բալկարցիներ — 29 212 (12,2 %),
օսեր — 4 905 (2,05 %),
ուկրաինացիներ — 1 932 (0,81 %),
չեչեններ — 1 320 (0,55 %),
հայեր — 1 793 (0,7 %),
չերքեզներ — 1 595 (0,67 %),
վրացիներ — 1 072 (0,45 %),
ինգուշներ — 1 148 (0,4 %),
թաթարներ — 909 (0,38 %),
հրեաներ — 776 (0,32 %),
այլ — 9 725 (3,2 %)


== Քույր քաղաքներ ==
 Ամման, Հորդանան
 Վլադիկավկազ, Ռուսաստան
 Ռենո, ԱՄՆ


== Ծանոթագրություններ ==
Կոլյան, Օլյան ու Արքիմեդը

Կոլյան, Օլյան ու Արքիմեդը (ռուս.՝ «Коля, Оля и Архимед»), 1972 թվականի խորհրդային մուլտիպլիկացիոն ֆիլմ, որն Արքիմեդի օրենքները, նրա գյուտերն ու հայտնագործությունները երեխաներին ուսուցանելու ուղղվածություն ունի։


== Սյուժե ==
Մուլտֆիլմը Կոլյայի ու Օլյայի մասին է, որոնք ընկնում են հնագույն քաղաք Սիրակուզի և այնտեղ հանդիպում մեծ երկրաչափ ու գյուտարար Արքիմեդեսին։ Երեխաները տեսնում են Արքիմեդեսի ստեղծած հրաշալի մեխանիզմները, մասնակցում հռոմեական լեգեոնների գրոհների ետ մղմանը և բարհաջող վերադառնում տուն։ Հետաքրքրաշարժ ձևով պատկերացում է տալիս Արքիմեդի օրենքների մասին։


== Ստեղծողներ ==


== Հետաքրքիր փաստեր ==
1978-1980 թվականներին ռեժիսոր Յուրի Պրիտկովը նկարել է «Մեր ընկեր Գրիրկարդան» երեքսերիանոց մուլտֆիլմը, որտեղ հայտնվում են Կոլյան ու Օլյան (վերջինս էպիզոդիկ դերում ու 5 տարեկան հասակում)։


== Մուլտֆիլմի մասին ==

— Գեորգի Բորոդին


== Թողարկում ==
Մուլտֆիլմը DVD տարբերակով բազմիցս թողարկվել է մուլտֆիլմերի հավաքածուներում՝ «Ուրախ աչքակապուկ» («Սոյուզմուլտֆիլմ», տարածող՝ «Союз»), «Ծեր նավաստու պատմությունները» (տարածող՝ «Крупный план»): 2000 թվականին Twic Lyrec հրատարակության ձայներիզներով թողարկվել է համանուն մուլտֆիլմի աուդիոհեքիաթը հեղինակային տեքստով։


== Ծանոթագրություններ ==


== Գրականություն ==
Завальнюк Л. Коля, Оля и Архимед. — АСТ, 2006. — 48 с. — (Сказки-мультфильмы). — ISBN 5-17-038256-1


== Արտաքին հղումներ ==
Сергей Капков Интервью Татьяна Сазонова: «Нам говорили, что мы сидим на шее у государства» «ГАЗЕТА» 23.08.2004
Վայերհամեր

Վայերհամեր (գերմ.՝ Weiherhammer), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 3818 մարդ 2010 թվականի դեկտեմբերի 31-ի տվյալներով։ Զբաղեցնում է 39,89 տարածք։ Պաշտոնական կոդն է՝ 09 3 74 166։


== Ծանոթագրություններ ==


== Արտաքին հղումներ ==
Պաշտոնական կայք
Իդալգո (նահանգ)

Անվան այլ կիրառումների համար տե՛ս՝ Իդալգո (այլ կիրառումներ)Իդալգո, (իսպ.՝ Hidalgo, (Իսպաներեն արտասանություն՝ [iˈðalɣo]), պաշտոնական անվանումը Իդալգոյի ազատ և ինքնիշխան նահանգ (իսպ.՝ Estado Libre y Soberano de Hidalgo), Մեքսիկայի 31 նահանգներից մեկը, որը Դաշնային օկրուգի հետ միասին համալրում է Մեքսիկայի վարչական կազմը։ Նահանգի կազմի մեջ են մտնում 84 համայնքները և մայրաքաղաքը՝ Պաչուկա դե Սոտո։


== Պատմություն ==
1869 թվականին Բենիտո Խուարեսը ստեղծեց Իդալգո նահանգը և Պաչուկան դարձրեց մայրաքաղաք, որին ավելացվեց դե Սոտո անվանումը՝ ի պատիվ Մանուել դե Սոտոյի, ով մեծ ներդրում է ունեցել նահանգի կազմավորման գործում և Մեքսիկայի անկախության պատերազմի նախաձեռնողներից է։
Իդալգո նահանգը գտնվում է Արևելյան Մեքսիկայում։ Հյուսիսում սահմանակից է Սան Լուիս Պոտոսին և Վերակրուսին, արևելքում՝ Պուեբլային, հարավում՝ Տլախկալային և Մեխիկո նահանգին և Կերետարոյին։
Նահանգը հարուստ է էկոտուրիստական, մշակութային և հնաբանական գրավչություններով՝ ներառյալ Հոստեկա տարածքը, Տուլան, բնական տաք ցայտաղբյուրները, հին ագարակներն ու լեռնաշղթաները։
Իդալգոն հայտնի է բարձր լեռնային ռելիեֆով, սակայն նահանգի մի մասն ափամերձ հարթավայր է։ Բնակչությունը կազմում է 2.665 միլիոն մարդ, տարածքը՝ 8,050 կմ2։ Մեքսիկայի ամենափոքր նահանգներից մեկն է։


== Աշխարհագրություն ==
Նահանգի ռելիեֆը խորդուբորդ է։ Ամենացածր կետը ծովի մակարդակից մի քանի մետր է բարձր, իսկ ամենաբարձր կետը՝ 3,300:
Նահանգը բաժանվում է երեք աշխարհագրական շրջանների՝ Ատլանտյան ափամերձ հարթավայր, Արևելյան Սիերա Մադրե և Մեքսիկական բարձրավանդակ (Altiplano Meridional), որտեղ գտնվում են ամենաբարձր գագաթները։


== Տուրիզմը Իդալգոյում ==


== Իդալգոյի բուսական և կենդանական աշխարհ ==


== Ծանոթագրություններ ==


== Արտաքին հղումներ ==
(Իսպաներեն) Hidalgo State Government
(Իսպաներեն) Lengua, cultura e historia de los otomíes – Language, culture, and history of the Otomi Archived 2011-02-26 at the Wayback Machine.
Codices otomi – Otomi codexes in French, English & Spanish
Վասիլի Տրեդիակովսկի

Վասիլի Տրեդիակովսկի (Василий Кириллович Тредиаковский, փետրվարի 22 (մարտի 5), 1703, Աստրախան, Ռուսական թագավորություն[…] - օգոստոսի 6 (17), 1769 կամ օգոստոսի 6 (17), 1768, Սանկտ Պետերբուրգ, Ռուսական կայսրություն), ռուս գրող, բանասեր։


== Կենսագրություն ==
Սովորել է սլավոնա-հունա-լատինական ակադեմիայում (1723-1726) և Սորբոնում (1727-1730)։ 1730 թ. հրատարակել է Պ․ Տալմանի «Ուղևորություն դեպի Սիրո կղզին» այլաբանական վեպի թարգմանությունը՝ իր սիրային բանաստեղծությունների հավելվածով, թե՝ մեկը, թե՝ մյուսը գրված էր ռուսական «պարզ» ոճով, որով և Տրեդիակովսկին ճանաչվել է։ 1732 թվականից եղել է թարգմանիչ գիտությունների ակադեմիայում, 1745-1759 թվականներին՝ ակադեմիկոս։ Ոտանավորի վանկաշեշտային համակարգ է առաջարկել «Ռուսական բանաստեղծության հորինման նոր և կարճ միջոց» (1735) տրակտատում։ Տրեդիակովսկու մշակած տաղաչափության ռեֆորմը հիմնված էր ռուսական շեշտական համակարգի վրա և շատ բանով կանխորոշել է ռուսական պոեզիայի հետագա զարգացումը։ Սակայն Տրեդիակովսկին անհետևողական է եղել, և այդ ռեֆորմն ավարտել է Մ․ Լոմոնոսովը։ 1748 թվականին հրատարակվել է նրա «Զրույց ուղղագրության մասին» երկը, որը ռուսերենի հնչյունաբանական կառուցվածքի ուսումնասիրման առաշին փորձն է ռուսական իրականության մեշ։ Բանաստեղծական թարգմանության տեսությունն է Տրեդիակովսկին շարադրել «Ինչպես չափածո, այնպես էլ արձակ երկեր ու թարգմանություններ» (1752) ժողովածուում, որտեղ զետեղել է նաև Բուալոյի «Քերթողական արվեստ»-ի իր թարգմանությունը։ Նրա «Ռուսական հին, միջին և նոր բանաստեղծության մասին» (1755) երկը վանկային ոտանավորի մասին պատմական ակնարկ է։ Տրեդիակովսկին գրել է նաև «Թեոպտիա» (1750-1753) փիլիսոփայական պոեմը, թարգմանել է մի շարք գրքեր։


== Ծանոթագրություններ ==
Բուտիրկի (գյուղ, Զադոնսկի շրջան)

Անվան այլ կիրառումների համար տե՛ս՝ ԲուտիրկիԲուտիրկի (ռուս.՝ Бутырки), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստրամբինո

Ստրամբինո (իտալերեն՝ Strambino), կոմունա Իտալիայի Պիեմոնտ մարզի Թուրին գավառում։
Բնակչությունը՝ 6.333 մարդ (2008 թվականի տվյալներով)։ Բնակչության խտությունը՝ 274 մարդ/կմ²։ Տարածքը՝ 22 կմ²։ Փոստային ինդեքսը՝ 10019։ Հեռախոսային կոդը՝ 0125։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օմյուր (ամառանոց)

«Օմյուր» ամառանոց (ռուս.՝ Дача «Омюр»), կեղծգոթական ոճի երկհարկանի տուն Ղրիմի Յալթա քաղաքի կենտրոնում։ Հասցեն` Կիրովի փողոց, 32ա։


== Պատմություն ==
«Օմյուր» գեղեցիկ երկհարկանի ամառանոցը 1888 թվականին կառուցվել է գորշ քարից (տեղական կրաքար)։ Հեղինակն է սիրող ճարտարապետ Կոնստանտին Ռոմանովիչ Օվսյանին։ Այն անվանվել է արևելյան ոճով` «Օմյուր», որը թուրքերենից թարգմաաբար նշանակում է «կյանք»։ Տանը կից կային մեծ հողամաս, այգի և լողավազան։
Ամառանոցում ապրել է Կապիտոլինա Իլովայսկայայի ընտանիքը։ Տանտիրուհին առաջին հարկի սենյակները ամռանը հանձնել է  ընկերներին ու ծանոթներին։ Կապիտոլինա Միխայլովնայի ամուսինը իսկական պետական ​​խորհրդական էր, եղել է Ռուսաստանի խոշորագույն ձիաբուծարանի կառավարիչը։
Անտոն Պավլովիչ Չեխովը Իլովայսկիների ընտանիքի հետ ծանոթացել է 1892 թվականին։ Իսկ 1898 թվականի հոկտեմբերին նա բնակություն է հաստատել Յալթայի նրանց ամառանոցի երկու անկյունային սենյակներում և այստեղ ապրել է մինչև 1899 թվականի ապրիլ։
Հենց այդ տանն է Մաքսիմիլիան Վոլոշինը հյուրընկալվել Չեխովին։ Այստեղ Անտոն Պավլովիչը հանդիպել է երիտասարդ Մաքսիմ Գորկու հետ և նրա հետ ընկերացել։
1901 թվականի վերջում «Օմյուրում» մեկ շաբաթ ապրել է Լև Տոլստոյը, այստեղից է նա հեռախոսով զանգահարել Չեխովին Աուտկա, որտեղ գրողը կառուցել էր իր տունը։
20-րդ դարի 20-ական թվականներին տունն ազգայնացվել է և վերածվել խիտ բնակեցված բնակելի տան։ 1954 թվականի հուլիսին Չեխովի մահվան 50-ամյակի առթիվ տան ճակատին փակցվել է հուշատախտակ։ Տունը ստացել է պատմամշակութային հուշարձանի կարգավիճակ։
Չեխովի տուն-թանգարանի աշխատակազմի նախաձեռնությամբ Յալթայի քաղաքային իշխանությունները առաջին հարկի մի քանի սենյակները փոխանցել են թանգարանին` ցուցադրություն ստեղծելու նպատակով։ Այստեղ ձևավորվել է «Ա. Պ. Չեխովի ղրիմյան հանդիպումներ» ժամանակավոր ցուցահանդեսը, 2010 թվականի փետրվարի սկզբին բացվել է «Չեխովը և Ուկրաինան» մշտական ​​ցուցադրությունը։


== Ծանոթագրություններ ==
Բրյոնբյու (կոմունա)

Բրյոնբյու (դան․՝ Brøndby Kommune), դանիական կոմունա Հովեդստադեն մարզի կազմում։ Մակերեսը 20,65 կմ² է, ինչը կազմում է Դանիայի ընդհանուր մակերեսի 0,05 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 33831 է (տղամարդիկ՝ 16476, կանայք՝ 17355, օտարերկրյա քաղաքացիներ՝ 3229)։
Կոմունայի կազմի մեջ մտնում են Բրյոնբյուեստերը (Brøndbyøster), Բրյոնբյուվեստերը (Brøndbyvester), Բրյոնբյու Ստրանը (Brøndby Strand)։


== Երկաթուղային կայարաններ ==
Բրյոնբյուեստեր (Brøndbyøster)
Բրյոնբյու Ստրան (Brøndby Strand)


== Պատկերասրահ ==


== Ծանոթագրություններ ==


== Արտաքին հղումներ ==
Պաշտոնական կայք
Բրյոնբյուն borger.dk կայքում(չաշխատող հղում)(դան.)
Կամբիանո

Կամբիանո(իտալերեն՝ Cambiano), կոմունա Իտալիայի Պիեմոնտ մարզի Թուրին գավառում։
Բնակչությունը՝ 6.008 մարդ (2008 թվականի տվյալներով)։ Բնակչության խտությունը՝ 414 մարդ/կմ²։ Տարածքը՝ 14 կմ²։ Փոստային ինդեքս՝ 10020։ Հեռախոսային կոդ՝ 011։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալաննո

Ալաննո (իտալերեն՝ Alanno), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 3742 մարդ, բնակչության խտությունը կազմում է 117 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 65020, հեռախոսային կոդ՝ (+39) 00085:


== Արտաքին հղումներ ==
Քաղաքի պաշտոնական կայք
Աշոտ Թումանյան

Աշոտ Հովհաննեսի Թումանյան (հոկտեմբերի 14, 1881(1881-10-14), Ստեփանավան, Հայաստան - հունվարի 9, 1951(1951-01-09), Թբիլիսի, Վրացական ԽՍՀ, ԽՍՀՄ), հայ բոլշևիկ հեղափոխական գործիչ, մանկավարժ, ԽՄԿԿ անդամ (1903)։ 
Ավարտել է Թիֆլիսի Ներսիսյան դպրոցը (1901)։ Մասնակցել է 1899 թվականին Ջալալօղլիում (այժմ՝ Ստեփանավան) Ստեփան Շահումյանի՝ մարքսիստական խմբակի աշխատանքներին։ 1910-1913 թվականներին Սոլովյանի և Անանովի հետ, եղել է կապավար Վրաստանի և Հայաստանի բոլշևիկների միջև։ Թղթակցել է «Կայծ», «Նոր խոսք» թերթերին։ 1919-1920 թվականներին ղեկավարել է Թիֆլիսի ընդհատակյա կուսակցական դպրոցը։ 1921 թվականին Կովկասյան բյուրոն նրան աշխատանքի է ուղարկել Հայաստան։ 1922-1934 թվականներին զբաղվել է մանկավարժությամբ։
Տրապիզոնի գավառակ

Տրապիզոն, գավառակ Օսմանյան կայսրության Տրապիզոնի վիլայեթում։ Կենտրոնը Տրապիզոն քաղաքն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Վենիբ Յոլ

Վենիբ Յոլ (ռուս.՝ Вениб-Ёль), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Սիսոլա գետի աջ ափին՝ 307 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018907
Կոդը ըստ հիդրոլոգիական հետազոտության (ՌԴ) — 103001890
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Play (ալբոմ, Բրեդ Փեյսլի)

Play, ամերիկացի քանթրի երգիչ և հեղինակ-կատարող Բրեդ Փեյսլիի վեցերորդ ստուդիական ալբոմը, որը թողարկվել է 2008 թվականի նոյեմբերի 4-ին «Arista Nashville» լեյբլի կողմից։ Ալբոմը ԱՄՆ-ի Top Country Albums քանթրի հիթ-շքերթում զբաղեցրել է առաջին հորիզոնականը։ «Գրեմմի» 51-րդ (2009) և 52-րդ (2010) մրցանակաբաշխությունների ժամանակ սկավառակի երգերը ստացել են երկու անվանակարգ «Լավագույն գործիքային քանթրի կատարում» («Cluster Pluck» երգը հաղթել է այս անվանակարգը) և «Լավագույն գործիքային ռոք կատարում» («Playing with Fire») կատեգորիաներում։ «Play» ալբոմը հիմնականում գործիքային թրեքների ալբոմ է, ներառյալ 5 դուետ՝ Բի Բի Քինգի, Բաք Օվենսի, Քիթ Ուրբան և այլ կատարողների հետ միասին։


== Պատմություն ==
Ալբոմը թողարկվել է 2008 թվականի նոյեմբերի 4-ին Arista Nashville ստուդիայում։ Բրեդ Փեյսլին գրեթե բոլոր երգերի համահեղինակն է, իսկ ալբոմի պրոդյուսերը Ֆրենկ Ռոջերսն է։ Ալբոմը Billboard 200 հիթ-շքերթում հասել է 9-րդ հորիզոնականին, իսկ Top Country Albums քանթրի հիթ-շքերթում՝ առաջին (սա երգչի կարիերայում 4-րդ անգամն էր, որ նա գլխավորում էր այս հիթ-շքերթը)։ Սինգլներից մեկը՝ «Start a Band» ԱՄՆ-ի քանթրի հիթ-շքերթում հասել է առաջին հորիզոնականին (սա այս քանթրի ժանրի երաժշտության հիմնական հիթ-շքերթում երգչի 13-րդ չարթթոփն էր)։ Ալբոմը ընդհանուր առմամբ երաժշտական քննադատների և Slant Magazine, AllMusic, Յու-Ես-Եյ Թուդեյ և այլ առցանց հրատարակությունների կողմից ստացել է դրական արձագանքներ։


== Երգացանկ ==


== Հիթ-շքերթներ ==


=== Ալբոմ ===


=== Սինգլներ ===


== Ծանոթագրություններ ==
Կոֆենայմ

Կոֆենայմ (ֆր.՝ Kauffenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 210 մարդ, բնակչության խտությունը` 93.75 մարդ/կմ²։ Բնակավայրը զբաղեցնում է 2.24 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ արևելք, Ստրասբուրգ քաղաքից` 37 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան)  բնակիչ, որոնցից ակտիվ էին 137-ը, իսկ ոչ ակտիվները` 33։ Ակտիվության ցուցանիշը կազմում է 80,6 %։ 137 աշխատունակ մարդկանցից աշխատել է 124 անձ (69 տղամարդ և 55 կին)։ Գործազուրկ են եղել 13 անձ (6 տղամարդ և 7 կին)։ 33 անաշխատունակներից 11-ը եղել են աշակերտներ կամ ուսանողներ, 6-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գևորգ Չաուշի հուշարձան (Երևան, Աջափնյակ)

Անվան այլ կիրառումների համար տե՛ս՝ Գևորգ Չաուշի հուշարձան (այլ կիրառումներ)Գևորգ Չաուշի հուշարձան, գտնվում է Երևանի Աջափնյակ համայնքում՝ Բաշինջաղյան, Մազմանյան և Բեկնազարյան փողոցների խաչմերուկում գտնվող Չաուշի անվան հրապարակում, տեղադրվել է 2007 թվականի սեպտեմբերի 29-ին, ի պատիվ ազատագրական պայքարի հերոս հայդուկապետ Գևորգ Չաուշի։


== Հեղինակներ ==
Քանդակագործ՝ ՀՀ ժողովրդական նկարիչ Լևոն Թոքմաջյան
Ճարտարապետ՝ Ժիրայր Պետրոսյան


== Տվյալներ ==
Հուշարձանը կառուցված է բազալտից, ընդհանուր բարձրությունը 12 մետր է, բուն արձանի բարձրությունը՝ 7 մետր։


== Պատմություն ==
Արձանը տեղադրվել է հրապարակի կենտրոնի բարձունքի վրա։ Հերոսի աջ ձեռքը և ոտքը խրված են լեռների մեջ, ինչով հեղինակը ցանկանում է ասել, որ երկիրը կանգուն է, և ոչ մեկին չի տրվելու, իսկ մյուս ձեռքում՝ հրացանն է։ Չաուշը ներկայանում է որպես պահապան և քաջարի զինվոր՝ հայացքն ուղղված դեպի Արարատ լեռը։ Հեղինակը քանդակը միտումնավոր չի հասցրել կատարյալ մշակվածության՝ քարի կոպտությամբ ցույց տալով սարերում կռված, սարերում մեռած մարդու կերպարը։
Հուշակոթողի կերտմանն աջակցել է սասունցիների «Էրգիր» մշակութային կազմակերպությունը՝ Սուրեն Ֆահրադյանի նախագահությամբ։
Ամեն տարի, Գևորգ Չավուշի նահատակության օրը՝ մայիսի 27-ին, հերոսի արձանի շրջակա տարածքում տեղի է ունենում ֆիդայիների ոգեկոչման ու հայ ժողովրդի ազգային-ազատագրական պայքարի հերոս Գևորգ Չավուշի հիշատակի նվիրված տոնակատարում։
Գևորգ Չավուշին նվիրված հուշարձաններ կան նաև Աշնակում, Արտաշատում, Ջերմուկում, Լուսառատում։


== Տես նաև ==
Գևորգ Չաուշի հուշարձան (Արտաշատ)


== Ծանոթագրություններ ==
Դասթի Ռոուդս

Վիրջիլ Ռայլի Ռանելս կրտսեր (անգլ.՝ Virgil Riley Runnels Jr., հոկտեմբերի 12, 1945(1945-10-12), Օստին, ԱՄՆ - հունիսի 11, 2015(2015-06-11), Օռլանդո, ԱՄՆ), առավել հայտնի «Ամերիկյան երազանք» Դասթի Ռոուդս ("The American Dream" Dusty Rhodes), ռինգային անվամբ, ամերիկացի նախկին պրոֆեսիոնալ ըմբիշ (ռեստլեր), պրոֆեսիոնալ ըմբշամարտի մարզիչ, WWE, WCW և Պրոֆեսիոնալ ըմբշամարտի փառքի սրահների անդամ։ Մարզական կարիերայից հեռանալուց հետո «WWE» կազմակերպության «NXT» ստորաբաժանումում աշխատել է որպես մարզիչ, պրոդյուսեր և սցենարիստ։ Ռինգում Ռանելսը մարմնավորել է ամերիկյան բանվոր դասակարգի ներկայացուցչի։
Մարզական տարիների ընթացքում երեք անգամ նվաճել է NWA աշխարհի ծանրքաշային տիտղոսը։ «Jim Crockett Promotions» (հետագայում՝ «WCW») ցանցում հանդես գալու տարիներին մեկ անգամ նվաճել է Միացյալ Նահանգների տիտղոսը, ինչպես նաև բազմաթիվ առիթներով հռչակվել հեռուստատեսային և աշխարհի թիմային չեմպիոն։ Արժանացել է նաև մի շարք տարածաշրջանային տիտղոսների՝ սպորտային ըմբշամարտով զբաղվելու տարիներին։
Առաջադրվել է WWE, WCW, Պրոֆեսիոնալ ըմբշամարտի և «Ռեստլինգ օբզեռվեր» տեղեկագրի փառքի սրահներ։ Ռուդզի որդիներ Դասթինը և Քոդին ներկա պահին ելույթներ են ունենում «WWE» կազմակերպությունում։
Մահացել է երիկամային ամբավարարությունից՝ 2015 թվականի հունիսի 11-ին՝ 69 տարեկանում։


== Ծանոթագրություններ ==


== Արտաքին հղումներ ==
Էջը Պրոֆեսիոնալ ըմբշմարտի փառքի սրահի կայքում Archived 2010-11-25 at the Wayback Machine.(անգլ.)
Էջը WWE.com կայքում(անգլ.)
Անձնական էջը Թվիթերում(անգլ.)
Հայկուհի Գարագաշ

Հայկուհի Գարագաշ (մայիսի 3, 1900(1900-05-03), Թիֆլիս, Ռուսական կայսրություն - ապրիլի 30, 1973(1973-04-30), Երևան, Հայկական ԽՍՀ, ԽՍՀՄ), հայ դերասանուհի, ՀԽՍՀ ժողովրդական արտիստ (1960)։


== Կենսագրություն ==
1917 թվականին սովորել է Թիֆլիսի Օվի Սևումյանի ղեկավարած թատերական ստուդիայում, ապա Զուբալովի անվան ժողովրդական թատրոնի դերասանուհի։ 1922-1924 թվականներին եղել է Լենինականի դրամատիկական թատրոնի դերասանուհի, 
1924-1944 թվականներին՝ Երևանի Սունդուկյանի անվան թատրոնի դերասանուհի։ 1930 թվականից հանդես է եկել որպես ասմունքող։ 1944-1957 թվականներին բեմական խոսք է դասավանդել Երևանի գեղարվեստա-թատերական ինստիտուտում։ Հայկական հեռուստատեսությամբ վարել է «Գյուլնազ տատի հեքիաթները» հաղորդաշարը։


== Դերերը թատրոնում ==
Խամփերի, Գաբրիել Սունդուկյանի «Խաթաբալա»
Քալի, Սունդուկյանի «Քանդած օջախ»
Սալոնե, Սունդուկյանի «Էլի մեկ զոհ»
Էմիլիա, Շեքսպիրի «Օթելլո»
«Քրիստինե, Իբսենի «Նորա»


== Ֆիլմագրություն ==


== Ծանոթագրություններ ==
Կաձյու ձի

Կաձյու ձի (ճապ.՝ 勧修寺), Սինգոն-Յամասինա դպրոցի գլխավոր բուդդայական տաճար։ Տեղակայված է Ճապոնիայի Կիոտո քաղաքի Յամասինա շրջանի Կանշյուձի թաղամասում։ Բուդդայական անվանումը Կիկոձան է (ճապ.՝ 亀甲山, «կրիայի վահանի լեռ»)։
Տաճարը հիմնադրվել է 900 թվականին Դայգո կայսեր կողմից։ Առաջին ուսուցիչը եղել է կուսակրոն Շյոսյունը (ճապ.՝ 承俊): Պաշտամունքի օբյեկտը հանդիսանում է Կաննոն բոդհիսատվան։
905 թվականից տաճարը ենթարկվել է պետությանը։ Գոյության ամբողջ ընթացքում տաճարը վայելել է Ճապոնիայի կայսերական ընտանիքի և Ֆուձիվարի ազնվական տոհմի հովանավորությունը։ Այդ ընթացքում տաճարում կուտակվել են բազմաթիվ հարստություններ։ 1470 թվականին, Օնին տարիների պատերազմի ընթացքում Կաձյու ձին այրվել է, բայց վերակառուցվել է 17-րդ դարում։ Ներկայումս տաճարի պահոցներում կան բազմաթիվ արժեքավոր ձեռագրեր և գրքեր։
Տաճարային շինությունների և գանձերի մի մասը գրանցված են որպես Ճոպանիայի կարևոր մշակութային ձեռքբերումներ։ Կաձյու ձին հայտնի է իր այգիներով, լոտոսներով ու շուշաններով լճակով։
Տաճարի ժամանակակից հասցեն՝ 京都市山科区勧修寺（かんしゅうじ）仁王堂町27-6 (27-6 Նիոդո չյո, Կաձյու ձի, Յամաշինա կյու, Կիոտո կեն)։


== Ծանոթագրություններ ==


== Արտաքին հղումներ ==
«Фотографии храма» (ռուսերեն)։ Արխիվացված է օրիգինալից 2012-05-10-ին։ Վերցված է 2010-11-5
Տրանսպորտը Մարոկկոյում

Տրանսպորտը Մարոկկոյում, երկաթուղիների երկարությունը 1770 կմ է, ավտոճանապարհները՝ 27,7 հզրկ. կմ (1978)։ Արտաքին առևտրի մեծ մասը կատարվում է ծովային նավատորմով։ Գլխավոր նավահանգիստներն են Կասաբլանկան (որին բաժին է ընկնում արտաքին փոխադրումների 80 %-ը),Սաֆին, Մոհամեդան, Տանժերը։ Կան օդանավակայաններ։
Գեորգիևկա (այլ կիրառումներ)

Գեորգիևկա, կարող է վերաբերել՝


== Ուկրաինայի բնակավայրեր ==
Գեորգիևկա - գյուղ, Ուկրաինայի Դոնեցկի մարզի Մարյինի շրջանում
Գեորգիևկա - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Գեորգիևկա - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Գեորգիևկա - քաղաքատիպ ավան, Ուկրաինայի Լուգանսկի մարզի Լուտուգինոյի շրջանում


== Ռուսաստանի բնակավայրեր ==
Գեորգիևկա - գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Գեորգիևկա - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Գեորգիևկա - գյուղ Ռուսաստանի Լիպեցկի մարզի Դոբրինսկի շրջանի կազմում։
Կալդաս Բրանդան

Կալդաս Բրանդան (պորտ.՝ Caldas Brandão), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Իտաբայանայի գավառի կազմի մեջ։ Բնակչությունը կազմում է 5 338 մարդ՝ 2006 թվականի տվյալներով։ Գրավում է 55,853 կմ2 տարածք։ Բնակչության խտությունը՝ 95,6 մարդ/կմ²։


== Պատմություն ==
Քաղաքը հիմնադրվել է 1965 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 9.151.466,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.741,81 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,548 (տվյալները՝ ՄԱԿ-ի զարգացման ծրագրի)։
Քրիստոսի չարչարանքները։ Հարություն

«Քրիստոսի չարչարանքները։ Հարություն» (անգլ.՝ The Passion of the Christ: Resurrection), ամերիկյան աստվածաշնչյան ֆիլմ էպիկական դրամա ժանրում։ Ռեժիսորն է Մել Գիբսոնը, իսկ սցենարի հեղինակն է Ռենդալ Ուոլեսը։ Գլխավոր դերերում են՝ Ջեյմս Կևիզելը, Մայա Մորգենշտերնը, Մոնիկա Բելուչին, Հրիստո Ժիվկովը և Ֆրանչեսկո Դե Վիտոն։
Ֆիլմը համարվում է  «Քրիստոսի չարչարանքները» (2004) ֆիլմի շարունակությունը, որը նույնպես նկարահանել է Մել Գիբսոնը։ «Քրիստոսի հարությունը», որը նվիրված էր Հիսուսի մահից 12 ժամ առաջ տեղի ունեցած իրադարձություններին և նրա հարության համառոտ նկարագիրն է։ Շարունակությունը նվիրված կլինի այն իրադարձություններին, որոնք տեղի են ունեցել Հիսուսի խաչելության երեք օրերին և նրա հարությանը։


== Սյուժե ==
Շարունակությունը նվիրված է այն իրադարձություններին, որոնք տեղի են ունեցել Հիսուս Քրիստոսի խաչելության և հարության երեք օրերի միջև։


== Դերերում ==
Ջեյմս Կևիզել՝ Հիսուս
Մայա Մորգենշտերն՝ Մարիամ
Մոնիկա Բելուչի՝ Մարիամ Մագդաղենացի
Հրիստո Ժիվկով՝ Հովհաննես
Ֆրանչեսկո Դե Վիտո՝ Պետրոս


== Արտադրություն ==
2016 թվականի հունիսին հայտարարվել է այն մասին, որ Գիբսոնը սկսել է աշխատել «Քրիստոսի չարչարանքները» ֆիլմի շարունակության վրա, որը նվիրված է Հիսուսի հարությանը։ Ֆիլմի սցենարիստն է Ռենդալ Ուոլեսը, որը գրել է նաև «Քաջ սիրտը» (1995) ֆիլմի սցենարը։ ։ Սեպտեմբերին Գիբսոնը ցանկություն հայտնեց ֆիլմի բեմադրության համար։ Ըստ նրա, ֆիլմը կթողարկվի մի քանի տարի անց, քանի որ սա մեծ նախագիծ է։ Նոյեմբերին Գիբսոնը հաստատեց ֆիլմի անվանումը՝ «Քրիստոսի Հարությունը» (անգլ.՝ The Resurrection of the Christ) և ենթադրեց, որ ֆիլմի մի մասը տեղի է ունենալու դժոխքում՝ նշելով, որ ֆիլմը նվիրվելու է Հիսուսի մահից մինչև նրա վերադարձն ընկած եռօրյա ժամանակահատվածին։ 2018 թվականի հունվարին Ջեյմս Կևիզելը հաստատեց, որ նա կրկին կկատարի Հիսուսի դերը։ Ֆիլմի նկարահանումները պետք է սկսվեին 2019 թվականի մայիսի 10-ին, սակայն այն հետաձգվել է անհասկանալի պատճառներով, իսկ պրեմիերան սպասվում է 2021 թվականի մարտին։


== Տես նաև ==
Հիսուսի հարություն
Տերունական պատկեր


== Ծանոթագրություններ ==


== Արտաքին հղումներ ==
Ծաղկաբերդ (համայնք, Քաշաթաղի շրջան)

Անվան այլ կիրառումների համար տե՛ս՝ Ծաղկաբերդ (այլ կիրառումներ)

Ծաղկաբերդ, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության հարավարևմտյան մասում։ Ունի լեռնային տեղանք։ Համայնքի տարածքն 6448,3 հա է, որից 3431,3 հա-ն անտառային հողեր են։ Համայնքի սահմաններով է հոսում Հագարի գետը։
Բերձոր շրջկենտրոնից հեռու է 32 կմ, իսկ մայրաքաղաք Ստեփանակերտից` 80 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Ծաղկաբերդ համայնքն իր մեջ ներառում է Ծաղկաբերդ և Մարաթուկ գյուղերը։
Համայնքում գործում էր գյուղապետարան, բուժկետ, միջնակարգ դպրոց։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ինքնահոս ջրամատակարարման համակարգ, որը սնվում էր 2 ակունքից։ Առկա էին նաև խմելու ջրի համար պիտանի անհատական շուրջ 40 ջրհորներ, ինչպես նաև սեզոնային բնական աղբյուր-առվակներ։
2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։
Համայնքը միացված էր հանրապետության տրանսպորտային կապին, մասնավորապես՝ Կովսական-Բերձոր-Կովսական երթուղով։ 


== Բնակչություն ==
Ծաղկաբերդ համայնքի բնակչությունը 2015 թվականի դրությամբ կազմել է 329 մարդ, որոնք կազմել են 66 տուն։ Նույն թվականի դրությամբ Ծաղկաբերդ գյուղում բնակվել է 221 մարդ, որոնք կազմել են 61 տուն։ Մարաթուկ գյուղում բնակվել է 18 մարդ, որոնք կազմել են 5 տուն։


== Կրթություն ==
Ծաղկաբերդ համայնքում գործում էր միջնակարգ դպրոց, որտեղ 2015 թվականի դրությամբ սովորում էր 46 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 2868,0 հա-ը գյուղատնտեսական նշանակության են։


== Ծանոթագրություններ ==
Վիլկուր

Վիլկուր (ֆր.՝ Villecourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 61 մարդ, բնակչության խտությունը` 27.85 մարդ/կմ²։ Բնակավայրը զբաղեցնում է 2.19 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս-արևելք, Ամյեն քաղաքից 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 46 աշխատունակ (15-64 տարեկան) բնակիչ, որոնցից ակտիվ էին 34-ը, իսկ ոչ ակտիվները` 12։ Ակտիվության ցուցանիշը կազմում է 73,9 %։ 34 աշխատունակ մարդկանցից աշխատել է 33 անձ (19 տղամարդ և 14 կին)։ Գործազուրկ են եղել 1 անձ (0 տղամարդ և 1 կին)։ 12 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վելես Բլանկո

Վելես Բլանկո (իսպ.՝ Vélez-Blanco), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լոս Վելես շրջանում։ Տարածքը կազմում է 441 կմ2։ Բնակչությունը՝ 2282 մարդ (2010 թվականի տվյալներով)։ Պրովինցիայի վարչական կենտրոնից գտնվում է 164 կմ հեռավորության վրա։


== Ժողովրդագրություն ==


== Արտաքին հղումներ ==
Vélez-Blanco Archived 2006-08-19 at the Wayback Machine.
Ayuntamiento de Vélez-Blanco Archived 2008-02-23 at the Wayback Machine.
Սիգալ

Սիգալ (ֆր.՝ Sigale), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Վալբոն կանտոնում։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 5.62 կմ², 2006 թվականին բնակչությունը կազմել է 205 մարդ աճի միտումով, 2012 թվականին՝ 210 մարդ, բնակչության խտությունը՝ 37.4 մարդ/կմ²։


== Բնակչություն ==
Կոմունայի բնակչությունը 20101 թվականին կազմել է 210 մարդ, 2012 թվականին՝ 210 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 129 բնակիչներից 91-ը եղել են տնտեսապես ակտիվ, 38-ը՝ ոչ ակտիվ (ակտիվության գործակիցը կազմել է 70.5 %, 1999 թվականին եղել է 60.0 %: Աշխատունակ տարիքի 91 ակտիվ բնակիչներից աշխատում էին 79-ը (43 տղամարդ և 36 կին), 12 հաշվառված էին որպես գործազուրկ (5 տղամարդ և 7 կին)։ Աշխատունակ տարիքի 38 ոչ ակտիվ բնակիչներից 8-ը եղել են աշակերտներ կամ ուսանողներ, 19-ը՝ թոշակառուներ, իսկ 11-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 88 հարկատու տնային տնտեսություններ, որտեղ ապրում էր 176.5 մարդ։ 16 հարկատուին բաժին ընկնող շահույթը կազմել է 472 եվրո։


== Ծանոթագրություններ ==


== Արտաքին հղումներ ==
http://www.sigale.fr/?lang=fr Սիգալ կոմունայի քաղաքապետարանի պաշտոնական կայք ](ֆր.)
Քի Պահո շրջան (Նեբրասկա)

Քի Պահո շրջան (անգլ.՝ Keya Paha County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.002 կմ² է, բնակչությունը՝ 983 մարդ (2010 թ. տվյալներով)։ Շրջկենտրոնն է Սպրինգվյու բնակավայրը։ Կազմավորվել է 1884 թ.։
Պրիլիպկա (այլ կիրառումներ)

Պրիլիպկա, կարող է վերաբերել՝

Պրիլիպկա - գյուղ, Ուկրաինայի Խարկովի մարզի Վոլչանսկի շրջանում
Պրիլիպկա - գյուղ, Ուկրաինայի Պոլտավայի մարզի Կոզելշչինայի շրջանում
Զաստավնայի շրջան

Զաստավնայի շրջան (ուկրաիներեն՝ Заставнівський район), շրջան Ուկրաինայի Չեռնովցիի մարզում։
Ստեղծվել է 1940 թվականին։ Վարչական կենտրոնը՝ Զաստավնա։


== Աշխարհագրություն ==
Շրջանի տարածքի մակերեսը կազմում է 619 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 50771 մարդ։ Բնակչության խտությունը կազմում էր 82,02 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Կալեշիկ

Կալեշիկ, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==